BANPU ยิ้ม! โรงไฟฟ้าโซล่าร์ 3 โครงการในจีน COD ตามกำหนด
BANPU ยิ้ม! โรงไฟฟ้าพลังงานแสงอาทิตย์ 3 โครงการในจีน COD ตามกำหนด โดยมีกำลังการผลิตรวม 70 MW ส่วนอีก 1 โครงการ ขนาด 20MW เริ่มใน Q3/59
8 ก.ค. 2559

บริษัทบ้านปู จำกัด (มหาชน) หรือ BANPU ระบุว่า โครงการโรงไฟฟ้าพลังงานแสงอาทิตย์ในจีนของ บริษัทบ้านปู เพาเวอร์ จำกัด (มหาชน) หรือ BPP ซึ่งเป็นบริษัทย่อย จำนวน 4 โครงการนั้น ปัจจุบันได้เริ่มดำเนินการผลิตเชิงพาณิชย์ (COD) ตามกำหนดแล้ว 3 โครงการ รวม 70 เมกะวัตต์ (MW) ส่วนอีก 1 โครงการ คือ โครงการ Huien ขนาด 20 เมกะวัตต์ จะเริ่มผลิตเชิงพาณิชย์ในไตรมาส 3/59
สำหรับทั้ง 3 โครงการที่เริ่มดำเนินการผลิตเชิงพาณิชย์แล้วนั้น ได้แก่ โครงการ Jinshan ขนาด 30 เมกะวัตต์ เริ่มผลิตเชิงพาณิชย์วันที่ 29 เม.ย.59 ,โครงการ Huineng โครงการที่ 1 ขนาด 10 เมกะวัตต์ เริ่มดำเนินการเชิงพาณิชย์ วันที่ 29 เม.ย.59 และโครงการที่ 2 ขนาด 10 เมกะวัตต์ เริ่มดำเนินการเชิงพาณิชย์ วันที่ 8 มิ.ย.59,โครงการ Haoyuan ขนาด 20 เมกะวัตต์ เริ่มดำเนินการเชิงพาณิชย์ วันที่ 30 มิ.ย.59
ทั้งนี้ โครงการโรงไฟฟ้าพลังงานแสงอาทิตย์ทั้ง 4 โครงการ ตั้งอยู่ในมณฑลซานตง ปัจจุบันมีกำลังการผลิตไฟฟ้ารวมทั้งหมด 90 เมกะวัตต์ ซึ่งภายใต้เงื่อนไขสัญญาเพื่อครอบครองสิทธิในการซื้อหุ้นโรงไฟฟ้าดังกล่าวนั้น การโอนหุ้นและการชำระเงินลงทุนจะดำเนินการภายหลังจากที่แต่ละโครงการเริ่มดำเนินการเชิงพาณิชย์ โดยการรับรู้ทางบัญชีจะเกิดขึ้นภายหลังการโอนหุ้นจากผู้ขายให้แก่ BPP Renewable Investment (China) Co.,Ltd ซึ่งเป็นบริษัทย่อยในเครือของ BPP ดำเนินการแล้วเสร็จเป็นที่เรียบร้อย